Mill-voti mixħuta fil-garżelli tal-kandidati jidher evidenti li l-eks-Prim Ministru Dr Alfred Sant se jkun qiegħed jiġi elett mal-ewwel għadd b’numru sostanzjali ta’ voti. Ħarsa fuq kull mejda għajr għal dik ta’ Għawdex, il-garżelli ta’ Dr Sant huma l-aktar mimlijin minn fost dawk tal-kandidati tal-Partit Laburista. Jidher li Dr Sant se jkun l-uniku kandidat għall-PL li jaqbeż il-kwota u għalhekk jiġi kkonfermat bħala l-ewwel kandidat elett f’dawn l-elezzjonijiet. Mill-informazzjoni li għadna, kollox jindika li Alfred Sant ġab l-ogħla numru ta’ voti. Wara Sant, jidher li l-aktar li ġabet voti fl-ewwel għadd hija l-kandidat tal-Partit Nazzjonalista Roberta Mezola u jsegwu warjhom Miriam Dalli għall-Partit Laburista u David Casa għall-Partit Nazzjonalista. Interessanti l-fatt li f’Għawdex, l-Għawdxin taw l-ewwel preferenza tagħhom lill-kandidati Għawdxin. Fil-fatt waqt li għall-Partit Laburista Clint Camilleri li fl-ewwel għadd kiseb 13,479 vot, kiseb l-akbar ammont ta’ voti f’Għawdex, Kevin Cutajar kiseb l-akbar ammont ta’ voti għall-Partit Nazzjonalista.